ജീവിച്ചിരുന്നപ്പോള് ബന്ധം കുടുംബം അംഗീകരിച്ചില്ല ഒടുവില് കമിതാക്കള്ക്ക് മരണശേഷം വിവാഹം ശ്മശാനത്തില് ചടങ്ങ് നടത്തി ബന്ധുക്കള് മുംബൈ: കമിതാക്കള് ജീവിച്ചിരുന്നപ്പോള് വിവാഹം നടത്താന് സമ്മതിക്കാതിരുന്ന ബന്ധുക്കള് മരണശേഷം ശ്മശാനത്തില്വെച്ച് വിവാഹ ചടങ്ങുകള് നടത്തി. മഹാരാഷ്ട്രയിലെ ജല്ഗാവ് ജില്ലയിലെ വേഡ് ഗ്രാമത്തിലാണ് സംഭവം. ഞായറാഴ്ച രാവിലെയാണ് കമിതാക്കളായിരുന്ന മുകേഷ് സോനവാനെ എന്ന 22 കാരനെയും നേഹ താക്കറെ എന്ന 19 കാരിയെയും തൂങ്ങിമരിച്ച നിലയില് കണ്ടെത്തിയത്. ഇരുവരും ഒരേ കുടുംബത്തില് നിന്നുള്ളവരായതിനാല് അവരുടെ കുടുംബങ്ങള് ബന്ധം അംഗീകരിക്കാന് വിസമ്മതിക്കുകയായിരുന്നു.വീട്ടുകാര് ഒരിക്കലും തങ്ങളുടെ ആഗ്രഹത്തിന് കൂട്ടുനില്ക്കില്ലെന്ന് മനസിലാക്കിയ മുകേഷും നേഹയും ജീവിതം അവസാനിപ്പിച്ചു.ഇരുവരുടെയും മൃതദേഹം സംസ്ക്കരിക്കാനായി ഒരേ ശ്മശാനത്തിലേക്കാണ് കൊണ്ടുവന്നത്. അവിടെവെച്ച് ഇരുവരുടെയും ബന്ധുക്കള് കൂടിയാലോചിച്ചാണ് വിവാഹം നടത്താന് തീരുമാനിച്ചത്. പ്രതീകാത്മകമായി വിവാഹ ചടങ്ങുകള് നടത്തിയ ശേഷമാണ് സംസ്ക്കാര ചടങ്ങുകള് നടത്തിയത്.